Άλφρεντ Βέγκενερ

Ο Άλφρεντ Λόταρ Βέγκενερ (Alfred Lothar Wegener, 1 Νοεμβρίου 1880 –  Νοέμβριος 1930) ήταν Γερμανός (Βερολινέζος), αστρονόμος, γεωφυσικός, γεωλόγος και μετεωρολόγος, και ένας από τους πρωτοπόρους στην εξερεύνηση της αρκτικής ζώνης στη Γροιλανδία. Έγινε όμως περισσότερο γνωστός από την προώθηση της θεωρίας του περί της μετακίνησης των ηπείρων το 1912, και που εξέδωσε υπό τον τίτλο «Καταγωγή των ηπείρων και των ωκεανών» το 1915. Θεωρία που μπορεί την εποχή εκείνη να απορρίφθηκε, πλην όμως, μισό αιώνα αργότερα, από τη δεκαετία του 1960, έγινε η βάση της ανάπτυξης της θεωρίας των τεκτονικών πλακών, αποτελώντας σήμερα βασικό δόγμα των γεωεπιστημών.

 Βιογραφία 
Ο Άλφρεντ Βέγκενερ γεννήθηκε στο Βερολίνο την 1 Νοεμβρίου 1880 και ήταν γιος θεολόγου. Σπούδασε αστρονόμος, γεωφυσικός, γεωλόγος και μετεωρολόγος στο Βερολίνο, Χαϊδελβέργη και Ίνσμπρουκ. Συμμετείχε ως μετεωρολόγος στις δανικές αποστολές στη Γροιλανδία υπό τον Λούντβιχ Μύλιος Έριχσεν την περίοδο 1906-1908. Το 1908 ανέλαβε λέκτορας στο Πανεπιστήμιο του Μάρμπουργκ, όπου και εξέδωσε τότε το εγχειρίδιο «Θερμοδυναμική της ατμόσφαιρας». Στις 6 Ιανουαρίου 1912 δημοσίευσε τις αρχές της θεωρίας του περί της μετακίνησης των ηπείρων. Την περίοδο 1912-1917 συνόδευσε τον Λάουγκε Κωχ στο πέρασμά του επίσης στη Γροιλανδία. Το 1914 συμμετείχε ως έφεδρος αξιωματικός πεζικού (της μετεωρολογικής υπηρεσίας) στον Α' Π.Π. στο μέτωπο του Βελγίου, στα Βαλκάνια και τη Βαλτική. Το 1919 κατέλαβε έδρα καθηγητή της Μετεωρολογίας στο Πανεπιστήμιο του Αμβούργου και στη συνέχεια Γεωφυσικής και Μετεωρολογίας στο Πανεπιστήμιο του Γκρατς (1924). Μετά από ένα προκαταρκτικό ταξίδι που πραγματοποίησε το 1929, το επόμενο έτος επιχείρησε μεγάλη αποστολή επιστημονικής εξερεύνησης του παγετώνα της Γροιλανδίας, όπου και βρήκε το θάνατο μεταξύ του πολικού σταθμού Αϊσμίτε και της δυτικής ακτής (Νοέμβριος 1930), σε ηλικία 50 ετών, πιθανότατα από καρδιακή ανεπάρκεια (καθώς μάλιστα ήταν βαρύς καπνιστής). Από τα ταξίδια του και τις έρευνες που πραγματοποίησε δημοσίευσε πολλές μελέτες που αν και το ενδιαφέρον του στη γεωλογία απετέλεσε μια «sidelight» απασχόληση στη τακτική ακαδημαϊκή του καριέρα, έτυχαν μεγάλης επιστημονικής αξίας.

 Τιμές 
Το όνομά του τιμής ένεκεν φέρουν σήμερα το ομώνυμο Ινστιτούτο Πολικών και Θαλασσίων Ερευνών (ΑΒΙ), στο Μπρεμερχάφεν (Λιμένα της Βρέμης), ένα ειδικό μετάλλιο που χορηγεί η Ευρωπαϊκή Ένωση Γεωεπιστημών σε επιστήμονες που διακρίθηκαν στους τομείς μετεωρολογίας και ωκεανολογίας των πολικών περιοχών, ομώνυμος κρατήρας της Σελήνης και του πλανήτη Άρη, ένας αστεροειδής, καθώς και η περιοχή του θανάτου του στη Γροιλανδία.

 Συγγραφικό έργο - εκδόσεις 
Από τα σημαντικότερα των συγγραμμάτων του:

 Wegener, Alfred (1911). Thermodynamik der Atmosphäre [Θερμοδυναμική της ατμόσφαιρας] (στα γερμανικά). Λειψία: Verlag Von Johann Αμβρόσιος Barth (γερμανικά).
 Wegener, Alfred (1912). " Die Herausbildung der Grossformen der Erdrinde (Kontinente und Ozeane), auf geophysikalischer Grundlage ". Petermanns Geographische Mitteilungen (στα γερμανικά) 63 : 185-195, 253-256, 305-309. Παρουσιάστηκε στην ετήσια συνεδρίαση της γερμανικής Γεωλογικής Εταιρείας, Frankfurt am Main (6 Ιανουαρίου 1912).
 Wegener, Alfred (Ιούλιος 1912). " Die Entstehung der Kontinente ". Geologische Rundschau (στα γερμανικά), 3 (4):. 276-292 Bibcode : 1912GeoRu ... 3..276W. doi : 10.1007 / BF02202896.
 Wegener, Alfred (1922). Die Entstehung der Kontinente und Ozeane [Η προέλευση των ηπείρων και των ωκεανών] (στα γερμανικά). ISBN 3-443-01056-3. LCCN unk83068007.
 Wegener, Alfred (1929). Die Entstehung der Kontinente und Ozeane [Η προέλευση των ηπείρων και των ωκεανών] (στα γερμανικά) (4 ed.). Μπράουνσβαϊχ: Friedrich Vieweg & Sohn Akt. Ges. ISBN 3-443-01056-3.
 Wegener, Elsie? Loewe, Fritz, εκδ. (1939). Ταξίδι Γροιλανδία, Η ιστορία της γερμανικής εξερεύνησης του Wegener στη Γροιλανδία το 1930-31, όπως είπαν τα μέλη της Εκστρατείας και Ημερολόγιο του Αρχηγού. Λονδίνο: Blackie & Υιός Λτδ Μετάφραση από την έβδομη γερμανική έκδοση από Winifred M. Κοσμήτορες.
 Wegener, Alfred (1966). "Η προέλευση των ηπείρων και των ωκεανών". Νέα Υόρκη:. Dover ISBN 0-486-61708-4. Μετάφραση από την τέταρτη αναθεωρημένη γερμανική έκδοση από τον John Biram.
 Wegener, Alfred (1968). "Η προέλευση των ηπείρων και των ωκεανών". Λονδίνο:. Methuen ISBN 0-486-61708-4. Μετάφραση από την τέταρτη γερμανική έκδοση από τον John Biram.

 Παραπομπές 

 Πηγές 
 «Εγκυκλοπαίδεια Πάπυρος Larousse Britannica» τ.13ος, σ.401
 «Εγκυκλοπαίδεια Πάπυρος Larousse Britannica» τ.57ος, σ.43


 Εξωτερικοί σύνδεσμοι 


 Wegener Institute ιστοσελίδα
 USGS βιογραφία του Wegener 
 Βέγκενερ, βιογραφία στο Pangaea.org
 Alfred Wegener (1880-1930) - 


Κατηγορία:Γερμανοί γεωφυσικοί
Κατηγορία:Γερμανοί γεωλόγοι
Κατηγορία:Γερμανοί μετεωρολόγοι
Κατηγορία:Γερμανοί στρατιωτικοί
Κατηγορία:Γερμανοί εξερευνητές
Κατηγορία:Γερμανοί συγγραφείς